|  |  |
| --- | --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** | |
| **Nacrt**  **prijedloga**  **O D L U K E**  **o izmjeni Odluke o načinu pružanja javne usluge sakupljanja komunalnog otpada na području Grada Koprivnice** | |
| **Grad Koprivnica**  **Upravni odjel za izgradnju grada i komunalno gospodarstvo** | |
| **Početak savjetovanja**  **20.11.2025.** | **Završetak savjetovanja:**  **26.11.2025.** |

**RAZLOG DONOŠENJA**

|  |
| --- |
| 1. **Zakonska osnova**   Odluku o načinu pružanja javne usluge sakupljanja komunalnog otpada na području Grada Koprivnice (u daljnjem tekstu: Odluka) donijeta je na 6. sjednici Gradskog vijeća Grada Koprivnice održanoj dana 31. siječnja 2022. godine i objavljena u „Glasnik Grada Koprivnice“ broj 1/22, temeljem članka 60. Zakona o gospodarenju otpadom („Narodne novine" br. 84/21) Odluka o izmjenama i dopunama Odluke o načinu pružanja javne usluge sakupljanja komunalnog otpada na području Grada Koprivnice donijeta je na 9. sjednici Gradskog vijeća održanoj 27.06.2022.godine, a Odluka o izmjeni Odluke o načinu pružanja javne usluge sakupljanja komunalnog otpada na području Grada Koprivnice donijeta je na 17. sjednici održanoj 18.12.2023.godine.   1. **Ocjena stanja i osnovna pitanja koja se uređuju aktom i objašnjenje pojedinih odredbi**   Ovim prijedlogom Odluke o izmjeni i dopuni Odluke o načinu pružanja javne usluge sakupljanja komunalnog otpada na području Grada Koprivnice predlaže se izmjena članaka 16. na način da se cijene obvezne minimalne javne usluge za korisnika kategorije kućanstvo jedinstvena je na čitavom području primjene ove Odluke, a koja je iznosila 531,49 HRK mjesečno bez PDV-a, odnosno 70,54 EUR bez PDV-a, mijenja na u iznos 91,70 € mjesečno bez PDV-a, što je za 30 % više nego ranije. Cijena obvezne minimalne javne usluge za korisnika kategorije koji nije kućanstvo jedinstvena je na čitavom području primjene ove Odluke, koja je iznosila 772,81 HRK bez PDV-a, odnosno 102,57 EUR bez PDV-a, mijenja u iznos od 133,34 € mjesečno bez PDV-a što je za 30% više nego ranije.  Nadalje predlažu se izmjene članka 18. u kojem su propisani kriteriji za umanjenje cijene obvezne minimalne javne usluge za različite kategorije korisnika i za različite veličine posuda za odlaganje otpada, kao i za cijenu obvezne minimalne javne usluge i umanjenje cijene predlaže se za svaku kategoriju korisnika u iznosu od 30%.  Ovim prijedlogom Odluke o izmjeni Odluke o načinu pružanja javne usluge sakupljanja komunalnog otpada na području Grada Koprivnice predlaže se izmjena članka 22. na način da se u njemu definirani iznosi ugovorne kazne za pojedine postupke korisnika usluge koji su suprotni Odluci povećaju u skladu s povećanjem cijene usluga i ostalih troškova, a kako bi njihovo izricanje doprinijelo što učinkovitijoj primjeni odnosno pridržavanju odredaba ove Odluke.   1. **Potrebna sredstva za provedbu akta**   Za provedbu Odluke o izmjeni Odluke o načinu pružanju javne usluge sakupljanja komunalnog otpada na području Grada Koprivnice nije potrebno osigurati dodatna sredstva u Proračunu Grada Koprivnice.  U skladu sa svime naprijed navedenim predlaže se donošenje Odluke o izmjeni Odluke o načinu pružanja javne usluge sakupljanja komunalnog otpada na području Grada Koprivnice kao u priloženom tekstu. |
|  |

Obrazloženje skraćenog roka savjetovanja:

Smatra da će se i u tom roku zainteresirana javnost moći upoznati s predloženim  izmjenama  Odluke  s obzirom da se Odluka sadržajno ne mijenja već se izmjene odnose smo na iznose cijene obvezne minimalne javne usluge za korisnika kategorije kućanstvo i korisnika kategorije koji nije kućanstvo, na način da se cijene iskazuju u eurima, te se iznosi povećavaju za 30 %.

Pozivamo predstavnike zainteresirane javnosti da najkasnije do 26.11.2025. godine dostave svoje komentare na Nacrt prijedloga Odluke o izmjeni Odluke o načinu pružanja javne usluge sakupljanja komunalnog otpada na području Grada Koprivnice kao u priloženom tekstu na putem OBRASCA za savjetovanje na e-mail: [mateja.cok@koprivnica.hr](mailto:%20mateja.cok@koprivnica.hr)

Po završetku savjetovanja, svi pristigli doprinosi bit će javno dostupni na internetskoj stranici Grada Koprivnice te priloženi uz prijedlog akta o kojem će raspravljati Gradsko vijeće Grada Koprivnice. Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca. Zahvaljujemo na doprinosu u izradi što kvalitetnijeg Nacrta prijedloga Odluke.